Έσπερος Καλλιθέας (καλαθοσφαίριση γυναικών)

Ο Παναθλητικός Όμιλος Καλλιθέας Έσπερος είναι ελληνικό αθλητικό σωματείο που δραστηριοποιείται στην περιοχή της Καλλιθέας, στην Αθήνα, όπου και βρίσκονται οι έδρες των τμημάτων του. Η γυναικεία ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου.

Επίσημα χρώματα του συλλόγου είναι το μπλε και το λευκό και έμβλημά του ένα μπλε πεντάκτινο αστέρι. Επίσημη έδρα των τμημάτων καλαθοσφαίρισης αποτελεί το Κλειστό Δημοτικό Γυμναστήριο Έσπερος, ενώ βοηθητικά χρησιμοποιούνται τα ανοικτά δημοτικά γήπεδα των οδών Σαλαμίνος και Ευαγγελιστρίας.«Αθλητικές Εγκαταστάσεις», πληροφορίες στον επίσημο ιστότοπο του συλλόγου.

 Ιστορική αναδρομή 
 Πρώτα βήματα 
Σχεδόν από την ίδρυσή του (1943) ο Έσπερος Καλλιθέας διατηρούσε γυναικεία αθλητικά τμήματα.Ιστορία γυναικείου τμήματος καλαθοσφαίρισης, πληροφορίες στον επίσημο ιστότοπο του συλλόγου.

 Η δεκαετία του 1980 
Εν έτει 1979, η διοίκηση του συλλόγου αποφάσισε την επανίδρυση του τμήματος καλαθοσφαίρισης γυναικών. Κατά συνέπεια, την αγωνιστική περίοδο 1979-80 η ομάδα πραγματοποίησε την πρώτη της εμφάνιση στο Πρωτάθλημα της Β' Κατηγορίας Κέντρου.

Την περίοδο 1981-82 κατέκτησε την πρώτη θέση της κατάταξης στην κατηγορία αυτή, με αποτέλεσμα να ανέλθει στην Α' Κατηγορία.

 Η δεκαετία του 1990 και η ίδρυση των Εσπερίδων 
Στην Α' Κατηγορία Κέντρου και αργότερα στην Α' Κατηγορία Ε.Σ.Κ. Αττικής αγωνίστηκε με ελάχιστες εξαιρέσεις μέχρι το 1995.

Η αγωνιστική περίοδος 1994-95 αποδείχθηκε κομβική για την ιστορία του συλλόγου, εφόσον αυτός αναδείχθηκε Πρωταθλητής της Α' Κατηγορίας Ε.Σ.Κ. Αττικής, λαμβάνοντας το δικαίωμα ανόδου στη Β' Εθνική Κατηγορία (η οποία πλέον δεν υφίσταται).

Το καλοκαίρι του 1995 τα τμήματα καλαθοσφαίρισης γυναικών του Έσπερου και του Παντζιτζιφιακού Α.Ο. συνενώνονται προκειμένου να δημιουργήσουν ένα νέο σύλλογο, τον Α.Σ. Εσπερίδες Καλλιθέας.

 Επανεκκίνηση τμήματος (2012 - σήμερα) 
Το καλοκαίρι του 2012 οι Εσπερίδες Καλλιθέας έκλεισαν το δεκαετή κύκλο τους έχοντας κατακτήσει δύο Πρωταθλήματα και τέσσερα Κύπελλα Ελλάδος.«Από Εσπερίδες… Ίκαρος», άρθρο στον ιστότοπο του NovaΣΠΟΡ FM, 13 Ιουνίου 2012. Ταυτόχρονα (η πρώτη ανακοίνωση έγινε το Σεπτέμβριο του 2011) το γυναικείο τμήμα του Έσπερου επανιδρύθηκε δηλώνοντας συμμετοχή στα τοπικά πρωταθλήματα της Ε.Σ.ΚΑ. Νότιας Αττικής.«Μπάσκετ Γυναικών», άρθρα στον επίσημο ιστότοπο του συλλόγου.

Την αγωνιστική περίοδο 2013-14 η ομάδα δήλωσε συμμετοχή στο γυναικείο Πρωτάθλημα της Ε.Σ.ΚΑ. Νότιας Αττικής, ωστόσο αποσύρθηκε μετά την ολοκλήρωση της πρώτης φάσης έχοντας απολογισμό μόνο ήττες.«Αποτελέσματα ΕΣΚΑΝΑ: Τέλειωσε η πρώτη φάση με σούπερ νίκη του Φοίνικα!», άρθρο στον ιστότοπο WePlayBall.gr, 10 Φεβρουαρίου 2014.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014.

Τις αγωνιστικές περιόδους 2014-15 και 2015-16 ο Έσπερος δεν δήλωσε συμμετοχή στο γυναικείο πρωτάθλημα της Ε.Σ.ΚΑ. Νότιας Αττικής.«Αποτελέσματα ΕΣΚΑΝΑ: Το πρώτο ντέρμπι στην Ελευθερία!», άρθρο στον ιστότοπο WePlayBall.gr, 13 Οκτωβρίου 2014.«Αποτελέσματα ΕΣΚΑΝΑ: Μεγάλες νικες για Κυρίαρχους και Ελευθερία!», άρθρο στον ιστότοπο WePlayBall.gr, 11 Οκτωβρίου 2015.

 Παραπομπές 

 Εξωτερικοί σύνδεσμοι 
 « Ιστορία: Μπάσκετ Γυναικών», πληροφορίες για το τμήμα στον επίσημο ιστότοπο του Έσπερου Καλλιθέας.

Καλαθοσφαιριση Γυναικων
Κατηγορία:Γ.Σ. Εσπερίδες Καλλιθέας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 1979